पाएं अपने शहर की ताज़ा ख़बरें और फ्री ई-पेपरडाउनलोड करें
पालवां गांव में चौक पर खड़े एक व्यक्ति पर कुछ लोगों ने लाठी, डंडों से हमला कर दिया, जिससे वह घायल हो गया। घायल को सिविल अस्पताल मेें दाखिल कराया गया, जहां से उसे पीजीआई अग्रोहा रेफर कर दिया, लेकिन परिजन उसे निजी अस्पताल में ले गए, जहां उपचार के दौरान उसकी मौत हो गई। पुलिस ने शिकायत पर गांव निवासी मीना, राजेश, दीपक, अमन, विशाल उर्फ गिरधाला, विक्की के खिलाफ हत्या का केस दर्ज किया है।
पालवा गांव निवासी धर्मपाल ने पुलिस में शिकायत दी है कि 28 अप्रैल को वह तथा उसके ताऊ का लड़का संदीप उनके गांव के लखना चौक पर खड़े थे। इस दौरान गांव निवासी मीना भी खड़ा था, जो उन्हें देखकर गाली-गलाैज करने लगा। जब वह जाने लगे तो उसने रोक लिया। कुछ देर बाद मीना, राजेश, दीपक, अमन, विशाल उर्फ गिरधाला, विक्की अपने हाथों में लाठी, डंडे, गंडासी लेकर आए और आते ही संदीप पर हमला कर दिया।
जब उक्त लोगों ने उस पर हमला करना चाहा तो उसने शोर मचा दिया। शोर सुनकर आसपास के लोग आ गए, जिन्हें देखकर आरोपी मौके से भाग गया और जाते समय जान से मारने की धमकी दे गए। घायल संदीप को तुरंत सिविल अस्पताल में भर्ती कराया गया, जहां से डॉक्टरों ने उसे पीजीआई अग्रोहा रेफर कर दिया, लेकिन परिजन उसे निजी अस्पताल ले गए, जहां उपचार के दौरान संदीप की मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn